open-index/open-wikipedia-markdown huggingface dataset:
উপরের কোনটিই নয়

থাম্ব|যখন কোন বিষয়ে না ভোট প্রত্যক্ষভাবে নেওয়া হয় তখন সে ভোটের ব্যালট পেপার এ খালি ঘর থাকে, সেটা তে টিক দিয়ে দিলে ভোট টি না ভোট হিসাবে গণয় হয়। উদাহরণ বলা যায়, সংসদ এ হ্যাঁ ও না ভোট এর কার্যকর্ম।
**উপরের কোনটিই নয়** (সংক্ষেপে নোটা) বা ***সবার বিপক্ষে***
ভোট হল কিছু বিচারব্যবস্থায় বা প্রতিষ্ঠানে একটি ব্যালট মনোনয়ন যার মাধ্যমে কোন ভোটদাতা একটি নির্বাচন-এর সকল প্রার্থীদের অসমর্থন করার মতকে প্রকাশের সুযোগ পায়। এটা এই নীতির উপর ভিত্তি করে তৈরি করা যে, কোন নির্বাচনে না ভোট এর মাধ্যমে মনোনয়নদের নির্বাচনে অসম্মতিতে সম্মতি জানানোর আধিকারও ভোটদাতাদের দরকার।

যে সমস্ত দেশে প্রমিত পদ্ধতি হিসেবে ব্যালটে *উপরের কোনটিই নয়*-কে অন্তর্ভুক্ত করা হয়েছে তার মধ্যে রয়েছে ভারত ("নান অব দ্য অ্যাবাভ"), গ্রীস (λευκό, সাদা, কিন্তু কোন রাজনৈতিক দলের সাথে সম্পর্কহীন, কেবলমাত্র প্রতীকী।) ইউ. এস. স্টেট অব নেভাদা (নান অব দ্য ক্যান্ডিডেটস), ইউক্রেন (Проти всіх), স্পেন (ভোটো এন ব্ল্যাংকো), এবং কলোম্বিয়া (ভোটো এন ব্ল্যাংকো), [রাশিয়ায় ব্যালটে (Против всех) মনোনয়ন ছিল যেটি ২০০৬ সালে বিলুপ্ত করা হয়। বাংলাদেশ ২০০৮ সালে না ভোটের মনোনয়ন চালু করে। পাকিস্তান ২০১৩ সালের পাকিস্তান নির্বাচনের ব্যালট পেপারে এই সুযোগটি রাখলেও পরে পাকিস্তানের নির্বাচন কমিশন একে বাতিল করে দেয়।

যখন "উপরের কোনটিই নয়" ব্যালটে তালিকাভুক্ত করা হয়, তখন ভোটের অধিকাংশ নোটাতে পড়ার সম্ভাবনা থাকে যেক্ষেত্রে নোটা নির্বাচনে "বিজয়ী" হতে পারে। সেক্ষেত্রে কতগুলি প্রথাগত পদ্ধতি বলবত হতে পারে যেমন, অফিস খালি থাকা, বিভিন্ন অ্যাপয়েন্টমেন্টে অফিস ভরে থাকা, পুননির্বাচন অথবা এর কোন ফালাফল না থাকতে পারে, যেমন, ভারত-এ বা ইউ. এস. স্টেট অব নেভাদা তে দ্বিতীয় সর্বাধিক ভোট প্রাপকই জয়ী গণ্য হয়।

## ভারত
ভারতের নির্বাচন কমিশন ২০০৯ সালে ভারতের সুপ্রিম কোর্ট-কে জানায় যে তারা "নান অব দ্য অ্যাবাভ" যা সরকার সাধারণত বিরোধিতা করে -একে ভোটারদের জন্য ব্যালটে মনোনীত করতে চায়। পিপলস ইউনিয়ন ফর সিভিল লিবার্টিজ নামে একটি বেসরকারি সংগঠন এর সমর্থনে পাবলিক ইন্টারেস্ট লিটিগেশন নামে বিবৃতি দায়ের করে।

২৭শে সেপ্টেম্বর ২০১৩ তারিখে, ভারতীয় সুপ্রিম কোর্ট আমল করেন যে "নান অব দ্য অ্যাবাভ"-কে নির্বাচনে অন্তর্ভুক্তি করা উচিত এবং ইলেকট্রনিক ভোটিং মেশিন যন্ত্রে এর জন্য বোতাম রাখতে নির্বাচন কমিশনকে নির্দেশ দেন, যাতে ভোটে নাগরিকদের অংশগ্রহণ বাড়াছে নাকি তা লক্ষ্য করা যায়।

নির্বাচন কমিশন আরো ব্যাখ্যা করেছে যে যদিও "নোটা" হিসেবে পড়া ভোট গণনা করা হচ্ছে, এর মাধ্যমে নির্বাচন প্রক্রিয়ার ফলাফল পরিবর্তন করা হবে না। "নোটা" ভোটকে মোট বৈধ ভোট গণনার জন্য এবং নিরাপত্তা আমানত বাজেয়াপ্তকরণ বিষয়ের নির্ধারক হিসাবে বিবেচনা করা হবে না।

২০১৪ সালের ভারতের সাধারণ নির্বাচনে, ১.১ শতাংশ "নোটা" ভোট পড়েছে যা কিনা ৬০ লক্ষাধিক ভোট।

## তথ্যসূত্র

## বহিঃসংযোগ
* ২০১০ খ্রিস্টাব্দ থেকে যুক্তরাজ্যের নির্বাচনী সংস্কারে নোটার প্রচার 
* Rainbow Coalition - NOTA on Ballot - Random Selection of Man & Woman from pool of NOTA electorate following first past the post win
* নোটার ভোটার
* গ্রীন পার্টি অব ক্যালিফোর্নিয়া বনাম জোন্স মামলা (১৯৯৫) [রেজিস্ট্রেশন প্রয়োজন]
* নোটা বিষয়ক প্যারোডি সাইট
* জিওফ রবিনসনের ওয়েবসাইট
* টেনিসিতে নোটা
* নোটা পার্টি, যুক্তরাজ্য
* স্পেনের শূন্য আসন 
* Movimiento Ciudadano por el Voto en Blanco Computable - Escaños en Blanco Spain 
* নো ক্যান্ডিডেট ডিজার্ভস মাই ভোট! পার্টি, যুক্তরাজ্য
* নোটার প্রচার
* উরুগুয়েতে নোটার প্রচার
* কানাডায় ভোটদান অসম্মতি 

বিষয়শ্রেণী:ভোট
বিষয়শ্রেণী:প্রতিবাদের কৌশল
আইন সুখনা

**আইন সুখনা** সুয়েজ প্রশাসনিক এলাকায় এক শহর। সুয়েজের দক্ষিণে ৫৫ কিমি ও কায়রো থেকে পূর্বে ১২০ কিমি দূরে। শব্দটি আরবী যার বাংলা ‘লাল চোখ’ বা ‘ গরম বসন্ত’। কাছে সালফারের উৎস ‘যেবল আতাকা’। সম্প্রতি এখানেও ফেরাউনিক প্রত্নতত্ত্ব পাওয়া গেছে। এখানে পাথরে খোদাই কিছু লেখা আবিস্কৃত হয়েছে। যা ২০০০ বছর আগের মেন্তোহোতেপ ৪, ১১তম রাজবংশের শেষ রাজার লিখিত। খৃঃপূঃ ২৪০০ বছরের জিদকারী ইসাসীর লেখাও পাওযা গেছে। তিনিও রাজা ছিলেন। এখানে রাজাদের সমুদ্র যাত্রা ও বিশেষ নৌজান ব্যবহারের কথাও রয়েছে। এ ধরনের আরো একটি এলাকা আছে, আইনে সুখনা থেকে সামান্য দক্ষিণে ওযাদি আল জারফ। আইন সুখনায় রয়েছে মিশরের পেট্রোলিয়ামের মওজুদ এবং প্রাকৃতিক গ্যাস। এগুলো এখান থেকে উত্তোলন করা হয়। এখানে আরো আছে চিনির রিফাইনারী এবং ভারী শিল্পের স্থাপনা। রাজধানীর প্রচন্ড গরমে এখানে অনেকেই চলে আসেন। মাত্র এক ঘণ্টায় আইন সুখনায় আসা যায় বলে ছুঠির দিনে সবার লক্ষ্য থাকে এখানে। লোকজন হয়ত আলেকজান্দ্রিয়া বা আইন সুখনায় আসতে চায়। এখানে আসার জন্য মিশরীয় ও ইউরোপীয় সমানে প্রতিযোগিতা করেন।
কায়রোর নিকটবর্তী হওযায় আইন সুখনার পযটনের গুরুত্ব বেড়ে গেছে। ছুটির দিনে এখানে দেশী বিদেশী পযটকরা চলে আসেন।

বিষয়শ্রেণী:মিশরীয় ইতিহাস
বিষয়শ্রেণী:মিশরের প্রত্নতাত্ত্বিক স্থান
বিষয়শ্রেণী:মিশরের দর্শনীয় স্থান
স্যার ভিভিয়ান রিচার্ডস স্টেডিয়াম

**স্যার ভিভিয়ান রিচার্ডস স্টেডিয়াম** অ্যান্টিগুয়ার নর্থ সাউন্ড এলাকায় অবস্থিত একটি আন্তর্জাতিকমানের ক্রিকেট স্টেডিয়াম। ২০০৭ সালের ক্রিকেট বিশ্বকাপ উপলক্ষে এ স্টেডিয়াম নির্মাণ করা হয়। দশ হাজার দর্শকের আসন ক্ষমতাসম্পন্ন স্টেডিয়ামে প্রয়োজনে দ্বিগুণ করা সম্ভবপর। ওয়েস্ট ইন্ডিজ ক্রিকেট দলের সাবেক অধিনায়ক ও ব্যাটিং কিংবদন্তি ভিভ রিচার্ডসের সম্মানে এ স্টেডিয়ামের নামকরণ করা হয়।

প্রথান শহর সেন্ট জন্স ও ভিসি বার্ড আন্তর্জাতিক বিমানবন্দর থেকে ১০-২০ মিনিট দূরত্বে এ মাঠের অবস্থান। স্টেডিয়াম নির্মাণে আনুমানিক $৬০ মিলিয়ন মার্কিন ডলার ব্যয় করা হয়। বরাদ্দকৃত অর্থের অধিকাংশই চীন সরকারের আর্থিক অনুদানে ব্যয়িত হয়। ৩০ মার্চ, ২০০৮ তারিখে সফরকারী অস্ট্রেলিয়ার বিপক্ষে টেস্টের মাধ্যমে স্বাগতিক ওয়েস্ট ইন্ডিজ দল এ মাঠের অভিষেক ঘটে। খেলাটি ড্রয়ে পরিণত হয়।

## সুযোগ-সুবিধা
স্টেডিয়ামে দুটি প্রধান স্ট্যান্ড রয়েছে। নর্দার্ন স্ট্যান্ড ও পাঁচ তলাবিশিষ্ট সাউথ স্ট্যান্ড। তন্মধ্যে ২০০৮ সালে প্রচণ্ড বাতাসে সাউথ স্ট্যান্ডের ছাদ ভেঙ্গে পড়ে।  অন্যান্য সুযোগ-সুবিধার মধ্যে রয়েছে অনুশীলনের উপযোগী পিচ, প্রশিক্ষণের অবকাঠামো ও প্রচারমাধ্যমে কেন্দ্র। স্বল্প কয়েকটি স্টেডিয়ামের অন্যতম হিসেবে মাঠের নীচ দিয়ে খেলোয়াড়দের চলাচলের ব্যবস্থা রয়েছে।

## বিতর্ক
১৩ ফেব্রুয়ারি, ২০০৯ তারিখে সফরকারী ইংল্যান্ডের বিপক্ষে অনুষ্ঠিত ২য় টেস্ট শুরুর মাত্র ১০ বল পরই খেলা পরিত্যক্ত ঘোষণা করতে হয়। পিচের বাইরে বিপজ্জ্বনক পরিবেশই এরজন্য দায়ী। সাম্প্রতিক বন্যার ফলে অতিরিক্ত বালু ব্যবহারের ফলে বোলিংয়ের সময় বাঁধার কারণ হয়ে দাঁড়ায়। ওয়েস্ট ইন্ডিজ ক্রিকেট বোর্ড ও আইসিসি কর্তৃক দুটি পর্যবেক্ষণ দল মাঠ পরিদর্শন করে। এরফলে আইসিসি বারো মাসের জন্য সকল ধরনের আন্তর্জাতিক ক্রিকেট খেলা আয়োজন থেকে বিরত রাখার পরামর্শ দেয় ও আনুষ্ঠানিকভাবে ওয়েস্ট ইন্ডিজ ক্রিকেট বোর্ডকে সতর্কতামূলক চিঠি প্রদান করে।

## তথ্যসূত্র

## বহিঃসংযোগ
* Cricinfo
* Cricketarchive

বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ
বিষয়শ্রেণী:অ্যান্টিগুয়া ও বার্বুডার ক্রিকেট মাঠ
বিষয়শ্রেণী:২০০৭ ক্রিকেট বিশ্বকাপের স্টেডিয়াম
বিষয়শ্রেণী:২০০৬-এ অ্যান্টিগুয়া ও বার্বুডায় প্রতিষ্ঠিত
রয়্যাল চ্যালেঞ্জার্স বেঙ্গালুরু

**রয়্যাল চ্যালেঞ্জার্স বেঙ্গালুরু** (; পূর্বতন নাম: **রয়্যাল চ্যালেঞ্জার্স ব্যাঙ্গালোর**) বা সংক্ষেপে **আরসিবি** হলো ইন্ডিয়ান প্রিমিয়ার লিগের বেঙ্গালুরু, কর্ণাটক ভিত্তিক ক্রিকেট প্রতিনিধিত্বকারী একটি দল। ২০০৮ সালে ইউনাইটেড স্পিরিটস কর্তৃক প্রতিষ্ঠিত দলটির স্বাগতিক মাঠ হলো এম. চিন্নাস্বামী স্টেডিয়াম। আরসিবি তাদের প্রথম শিরোপা জেতে ২০২৫ সালে, এছাড়াও দলটি তিন বার (২০০৯, ২০১১, ২০১৬) রানার্স-আপ থেকে মৌসুম শেষ করেছে।

বর্তমানে দলটির অধিনায়ক হিসেবে রজত পাতিদার এবং অ্যান্ডি ফ্লাওয়ার কোচ হিসেবে দায়িত্ব পালন করছেন। বিজয় মালিয়া দলটির মালিক। এছাড়াও দলটির পরিচালক হিসেবে রয়েছেন সিদ্ধার্থ মালিয়া।

thumb|150px|রয়্যাল চ্যালেঞ্জার্স বেঙ্গালুরুর প্রথম লোগো

## মৌসুম

### [[ইন্ডিয়ান প্রিমিয়ার লিগ]]

## প্রধান কোচ
*  মার্টিন ক্রো - ২০০৮
*  রে জেনিংস - ২০০৯ - ২০১৩
*  ড্যানিয়েল ভেট্টোরি - ২০১৪- ২০২৩
*  অ্যান্ডি ফ্লাওয়ার - ২০২৪ - বর্তমান 

## অধিনায়ক

## বর্তমান স্কোয়াড
### অধিনায়ক
# রজত পাতিদার

### ভারতীয় খেলোয়াড়
#### ব্যাটসম্যান
# বিরাট কোহলি (দলের সবচেয়ে মূল্যবান ব্যাট্সমেন)
# ফিল সল্ট
# টিম ডেভিড
# দেবদত্ত পাডিক্কাল

#### উইকেট রক্ষক
# জিতেশ শর্মা

#### অল রাউন্ডার
#ক্রুনাল পান্ডিয়া
#রোমারিও শেফার্ড
#ভেঙ্কটেশ আইয়ার
#স্বপ্নিল সিংহ

#### বোলার
# জশ হ্যাজেলউড
# ভুবনেশ্বর কুমার
# যশ দয়াল
# সুয়াশ শর্মা
# জ্যাকব ডাফি
#
#
### সম্ভাব্য প্রথম একাদশ

## [[২০২০ ইন্ডিয়ান প্রিমিয়ার লিগ]] মৌসুম

### [[২০২০ ইন্ডিয়ান প্রিমিয়ার লিগ]]-এ দলের সদস্যের প্রদর্শন

**বিশেষ অবদানগুলি হাইলাইট করা হলো**
### ঘরের মাটিতে ম্যাচ

### বিরোধী মাটিতে ম্যাচ

## ২০২১ আইপিএল
### পয়েন্ট তালিকা

## ২০২২ আইপিএল
### পয়েন্ট তালিকা

## ২০২৫ আইপিএল
২০২৫ সালের ইন্ডিয়ান প্রিমিয়ার লিগ (আইপিএল) এর চ্যাম্পিয়ন হয়েছিল রয়্যাল চ্যালেঞ্জার্স বেঙ্গালুরু।

## তথ্যসূত্র

## বহিঃসংযোগ
*  রয়্যাল চ্যালেঞ্জার্স বেঙ্গালুরু অফিসিয়াল ফেসবুক পেইজ
* 
* রয়্যাল চ্যালেঞ্জার্স বেঙ্গালুরু বিস্তারিত
* রয়্যাল চ্যালেঞ্জার্স বেঙ্গালুরু রেকর্ডস এবং হাইলাইটস

বিষয়শ্রেণী:ইন্ডিয়ান প্রিমিয়ার লিগের দল
বিষয়শ্রেণী:টুয়েন্টি২০ ক্রিকেট লিগ
বিষয়শ্রেণী:রয়েল চ্যালেঞ্জার্স বেঙ্গালুরু
বিষয়শ্রেণী:২০০৮-এ কর্ণাটকে প্রতিষ্ঠিত
মার্ক উড

**মার্ক অ্যান্ড্রু উড** (; জন্ম: ১১ জানুয়ারি, ১৯৯০) নর্দাম্বারল্যান্ডের অ্যাশিংটনে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে **মার্ক উড** ঘরোয়া ক্রিকেটে নর্দাম্বারল্যান্ড ও ডারহাম ক্রিকেট দলে খেলে থাকেন। পাশাপাশি ডানহাতে ফাস্ট বোলিংয়ে পারদর্শী তিনি।

## কাউন্টি ক্রিকেট
এমসিসিএ নকআউট ট্রফি প্রতিযোগিতায় ২০০৮ সালে কাউন্টি ক্রিকেটে নর্দাম্বারল্যান্ড দলের পক্ষে নরফোকের বিপক্ষে তার অভিষেক ঘটে। ২০০৮ থেকে ২০১০ মেয়াদে মাইনর কাউন্টিজ চ্যাম্পিয়নশীপ ও এমসিসিএ মাইনর কাউন্টিজ চ্যাম্পিয়নশীপ ক্রিকেটে তিনবার নর্দাম্বারল্যান্ডের পক্ষে খেলেছেন। ২০১১ মৌসুমে ডারহাম এমসিসিইউ দলের বিপক্ষে ডারহামের পক্ষে প্রথম-শ্রেণীর ক্রিকেটে অভিষেক ঘটে তার। ২০১১ সালের ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে লিস্ট এ ক্রিকেটে অভিষিক্ত হন তিনি। এরপর শ্রীলঙ্কা এ দলের বিপক্ষে অংশগ্রহণসহ ক্লাইডেসডেল ব্যাংক ৪০ প্রতিযোগিতায় স্কটল্যান্ডের বিপক্ষে অংশ নেন তিনি। ২০১৪ সালে শ্রীলঙ্কা সফরে ইংল্যান্ড লায়ন্স দলের অন্যতম সদস্য ছিলেন তিনি।

## খেলোয়াড়ী জীবন
মার্চ, ২০১৫ তারিখে ওয়েস্ট ইন্ডিজে সফরে ইংল্যান্ডের টেস্ট দলের সদস্যরূপে তাকেও অন্তর্ভুক্ত করা হয়। কিন্তু সিরিজের কোন খেলায় অংশগ্রহণের সৌভাগ্য ঘটেনি তার। ৮ মে, ২০১৫ তারিখে আয়ারল্যান্ডের বিপক্ষে তার ওডিআই অভিষেক ঘটে। বৃষ্টিবিঘ্নিত ঐ খেলায় তিনি অংশ নিতে পেরেছিলেন।

একই মাসে সফরকারী নিউজিল্যান্ডের বিপক্ষে টেস্ট অভিষেক ঘটে তার। নিউজিল্যান্ডের প্রথম ইনিংসে ৩/৯৩ লাভ করেন। এরপর দ্বিতীয় ইনিংসে ১/৪৭ পান। ঐ টেস্টে তার দল ১২৪ রানে জয় পায়। দ্বিতীয় টেস্টে ২/৬২ ও ১৯ রান ও দ্বিতীয় ইনিংসে ৩/৯৭ লাভ করলেও দল ১৯৯ রানে হেরে যায়। ২৩ জুন, ২০১৫ তারিখে একই দলের বিপক্ষে টুয়েন্টি২০ আন্তর্জাতিকে অভিষিক্ত হন তিনি।

## তথ্যসূত্র

## আরও দেখুন
* অ্যাডাম লিথ
* ইংল্যান্ড ক্রিকেট দল
* ২০১৬-১৭ ইংল্যান্ড ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:ইংরেজ ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দাম্বারল্যান্ডের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:অ্যাশিংটনের ব্যক্তি
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:২০২৩ ক্রিকেট বিশ্বকাপের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:চেন্নাই সুপার কিংসের ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
১৯৮২ ফিফা বিশ্বকাপ

**১৯৮২ ফিফা বিশ্বকাপ** () হল ফিফা বিশ্বকাপের ১২তম আসর যা স্পেনে অনুষ্ঠিত হয়। এই প্রতিযোগিতা অনুষ্ঠিত হয় ১৯৮২ সালের ১৩ জুন থেকে ১১ জুলাই পর্যন্ত। এতে অংশগ্রহণ করে ২৪টি দেশ।

বিশ্বকাপের এই আসরের শিরোপাধারী দল হল ইতালি (তৃতীয় শিরোপা)।  এই টুর্নামেন্টে বিশ্বকাপ প্রতিযোগিতায় প্রথম পেনাল্টি শুট-আউট হয়।

১৯৮২ বিশ্বকাপের ফাইনালে জার্মানির সঙ্গে তারদেল্লির গোলেই ২-০ গোলে এগিয়ে গিয়েছিল ইতালি। ম্যাচের মাত্র ২১ মিনিট বাকি থাকায় বিশ্বকাপ জয়ের ব্যাপারে নিশ্চিত হয়ে গিয়েছিল দেশটি। আর তাই গোল করেই পুরো মাঠ দৌড়ে বেড়িয়েছিলেন ইতালিয়ান এই খেলোয়াড়। শেষে ৩-১ ব্যবধানে বিশ্বকাপ জিতে নিয়েছিল ইতালি।

## তথ্যসূত্র

বিষয়শ্রেণী:১৯৮২ ফিফা বিশ্বকাপ
বিষয়শ্রেণী:ফিফা বিশ্বকাপের আসর
বিষয়শ্রেণী:১৯৮২-এ স্পেনের ক্রীড়া
বিষয়শ্রেণী:১৯৮২-এ ফুটবল
বিষয়শ্রেণী:স্বাগতিক স্পেনে আন্তর্জাতিক ফুটবল প্রতিযোগিতা
সারচার্জ (বাংলাদেশ)

**সারচার্জ** বা **সম্পদ কর** হচ্ছে এক ধরনের মাসুল। ব্যক্তির সম্পদের ভিত্তি মূল্যের ওপর এ মাসুল আদায় করা হয়।

## বাংলাদেশ
২০১৯-২০ অর্থবছরে সারচার্জের  ৬টি স্তর নির্ধারণ করেছেন। ২০১৯-২০ অর্থবছরের করের হার হলোঃ

বিষয়শ্রেণী:বাংলাদেশে আয়কর
বিষয়শ্রেণী:যুক্তরাজ্যে করারোপণ
সদ্গুণ

**সদ্গুণ** () বা **সচ্চরিত্র** হলো শ্রেষ্ঠত্বের একটি বৈশিষ্ট্য, যার মধ্যে এমন বৈশিষ্ট্য রয়েছে যা নৈতিক, সামাজিক বা বুদ্ধিবৃত্তিক হতে পারে। এটি আচরণ যা সকলের নিকট ভাল বলে পরিগণিত। একে পুণ্যের প্রতিশব্দ হিসেবেও ব্যবহার করা হয়। এটি উত্তম নৈতিকতার সমতুল্য, যা হল সর্বদা এমন সব কর্মকাণ্ডে অংশ নেয়া যা সমাজের দৃষ্টিতে ভাল। সদ্গুণের বিপরীত হলো অসচ্চরিত্রতা।

বিভিন্ন সময় জুড়ে দার্শনিকগণ তাদের নিজস্ব দৃষ্টিভঙ্গি থেকে সদ্গুণের সংজ্ঞা প্রদান করেছেন। প্লেটো এবং তার পরবর্তী প্রাচীন গ্রিক দার্শনিকগণ সদ্গুণকে চারটি গুণাবলির সম্মিলিত রূপ হিসেবে সংজ্ঞায়িত করেছেন, এগুলো হলঃ ন্যায়বিচার, সাহস, প্রজ্ঞা, এবং সংযম। ইসলাম ধর্ম অনুযায়ী সদ্গুণ হল উত্তম আচরণ বা সদ্ব্যবহার, যা আত্মাকে প্রশান্তি এবং হৃদয়কে স্বস্তি প্রদান করে। হিন্দু এবং বৌদ্ধ ধর্মেও সদ্গুণ অত্যন্ত গুরুত্বপূর্ণ। চিনা দর্শনেও এই সদগুণ সম্পর্কে বিস্তর আলোচনা পাওয়া যায়, বিশেষ করে চীনা দার্শনিক লাউজি বা লাওৎসি কর্তৃক রচিত 'তাও-ত্য-চিং' 'তাও-তে-চিং' গ্রন্থের অর্ধেকটাই এই সদ্গুণ নিয়ে আলোচনা করা হয়েছে। এখানে চীনা শব্দ '德 *de*' বা 'ত্য' যার বাংলা অর্থ হলো সদ্গুণ।

## তথ্যসূত্র

## আরও দেখুন
*নীতিশাস্ত্র
*ন্যায়বিচার
*সাতটি মারাত্মক পাপ

বিষয়শ্রেণী:নীতিশাস্ত্র সম্বন্ধীয়
বিষয়শ্রেণী:পুণ্য
বিষয়শ্রেণী:নীতিশাস্ত্রের ধারণা
বিষয়শ্রেণী:ব্যক্তিত্বসূচক বৈশিষ্ট্য
বিষয়শ্রেণী:আ্যরিস্টটলীয় দর্শন
বিষয়শ্রেণী:পুণ্যভিত্তিক নীতিশাস্ত্র
জয়পতাকা স্বামী

**নমো ওম বিষ্ণুপাদ পরমহংস পরিব্রাজক আচার্য  শ্রী শ্রীমৎ জয়পতাকা স্বামী** ( IAST: *Jaya-patākā Svāmī* ); জন্ম ৯ই এপ্রিল, ১৯৪৯) একজন বৈষ্ণব স্বামী  এবং ইন্টারন্যাশনাল সোসাইটি ফর কৃষ্ণ কনসাসনেস (ইসকন) এর একজন ধর্মীয় নেতা।  তিনি এসি ভক্তিবেদান্ত স্বামী প্রভুপাদের একজন প্রবীণ শিষ্য ।  ২০০৪ সালে তিনি ছিলেন একজন দীক্ষিত আধ্যাত্মিক গুরু, ( ইসকন গুরু ),  একজন গভর্নিং বডি কমিশনের (জিবিসি) সদস্য,  এবং ভক্তিবেদান্ত বুক ট্রাস্টের (বিবিটি ) একজন বিভাগীয় ট্রাস্টি। তিনি হরে কৃষ্ণ আন্দোলনের অন্যতম প্রবীণ সন্ন্যাসী।

## প্রারম্ভিক বছর
জয়পতাকা স্বামী ১৯৪৯ সনের ৯ই এপ্রিল (রাম নবমী পরবর্তী একাদশী তিথিতে) আমেরিকার উইস্কনসিনের মিলওয়াকিতে জন হুবার্ট ও লরেইন এ্যার্ডম্যানের পুত্ররূপে জন্মগ্রহণ করেন। তাঁর নাম ছিল জন গর্ডন এ্যার্ডম্যান। তাঁর পিতামহ বিশাল একটি রংয়ের কারখানার মালিক ছিলেন।

তিনি ব্রাউন ইউনিভার্সিটিতে পড়েন । সেখানে নবীন ছাত্র হিসেবে আমন্ত্রিত এক বক্তৃতায় বুদ্ধদেবের জীবনীর উপর আলোচনায় তিনি এমনই আকৃষ্ট হন, যে তিনি একজন পারমার্থিক গুরুর অন্বেষণ শুরু করেন।

## সন্ন্যাস দীক্ষা
একদিন আন্তর্জাতিক কৃষ্ণভাবনামৃত সংঘের প্রতিষ্ঠাতা আচার্য, কৃষ্ণকৃপাশ্রীমূর্তি এ. সি. ভক্তিবেদান্ত স্বামী প্রভুপাদের শিষ্যদেরকে পার্কে কীর্তন ও ব্যাক টু গডহেড পত্রিকা বিতরণ করতে দেখলেন এবং কপালে অঙ্কিত তিলক দেখে বিস্মিত হন । তাদের তিনি ভুলতে পারেন না পরে কৌতূহলী হয়ে মনে মনে খুঁজতে থাকেন। বহুদিন পর তিনি সানফ্রানসিস্কোতে রথযাত্রার প্রস্তুতি চলাকালে ইসকন কেন্দ্রটির ঠিকানা খুঁজে পান। তিনি যেখানে শ্রীমান জয়ানন্দ প্রভুর সংস্পর্শে আসেন এবং শ্রীল প্রভুপাদের দর্শন লাভ করেন।

ইসকনের সংস্পর্শে আসার দুই মাসের মধ্যে শ্রীল জয়পতাকা স্বামী মহারাজ ইসকনের আদর্শে নিজেকে উৎসর্গ করার সিদ্ধান্ত নেন। ১৯৬৮ সালে কানাডার মন্ট্রিয়েলে জন গর্ডন প্রথম দীক্ষা প্রাপ্ত হন এবং তাঁর নাম হয় জয়পতাকা দাস ব্রহ্মচারী। অতি শীঘ্রই নিউইয়র্কে তিনি দ্বিতীয় দীক্ষায় ও গ্রহণ করেন।১৯৭০ সালে কলকাতায় রাধাষ্টমীর পুণ্য তিথিতে শ্রীল প্রভুপাদ অগ্নিযজ্ঞানুষ্ঠান মাধ্যমে সন্ন্যাস দীক্ষা প্রদান করেন এবং জয়পতাকা দাস থেকে জয়পতাকা স্বামী নামে পরিচিতি লাভ করেন।

## ভারতের নাগরিকত্ব লাভ
১৯৭৮ সালের পশ্চিমবঙ্গের প্রলয়ঙ্কারি বন্যার দিনগুলিতে শ্রীল জয়পতাকা স্বামী মহারাজ জীবনের ঝুঁকি নিয়ে ক্ষতিগ্রস্তদের সাহায্যে সহযোগিতায় এগিয়ে আসেন। তাঁর এই অবদান ও অন্যান্য নিঃস্বার্থ সেবার কথা স্মরণ করে কৃতজ্ঞতাস্বরূপ প্রায় ১০ হাজার গ্রামবাসী জয়পতাকা স্বামীর ভারতীয় নাগরিকত্বের জন্যে কেন্দ্রীয় সরকারের নিকট এক আবেদনে স্বাক্ষর করেন। এজন্য  ১৯৭৮ সালে কেন্দ্রীয় স্বরাষ্ট্র মন্ত্রণালয় তাঁর নাগরিকত্বের অনুমোদন প্রদান করে।

## তথ্যসূত্র

## বহিঃসংযোগ
*জয়পতাকা স্বামী অফিসিয়াল ওয়েবসাইট
*জয়পতাকা স্বামী অফিসিয়াল ফেসবুক পেজ

বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দু ধর্মসংস্কারক
বিষয়শ্রেণী:কৃষ্ণ ভক্ত
বিষয়শ্রেণী:২০শ শতাব্দীর হিন্দু ধর্মগুরু
বিষয়শ্রেণী:২১শ শতাব্দীর হিন্দু ধর্মগুরু
বিষয়শ্রেণী:হিন্দুধর্মে ধর্মান্তরিত
বিষয়শ্রেণী:ভারতীয় হিন্দু সন্ন্যাসী
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
যামী গৌতম

**যামী গৌতম** (; জন্ম: ২৮ নভেম্বর ১৯৮৮) একজন ভারতীয় চলচ্চিত্র অভিনেত্রী যিনি ভারতের পাঞ্জাবি, তামিল, তেলুগু, মালয়ালম, কন্নড় এবং হিন্দি ভাষার চলচ্চিত্রে অভিনয় করেছেন। তিনি পরিচালক মুকেশ গৌতমের কন্যা এবং সুরেলি গৌতমের বোন।

যামী গৌতম প্রাথমিকভাবে ভারতীয় টেলিভিশন বাণিজ্যিক এবং সোপ অপেরা যেমন *[[Chand Ke Paar Chalo (TV series)|চান্দ কে পার চালো]]* (২০০৮), *[[Raajkumar Aaryyan|রাজকুমার আরিয়ান]]* (২০০৮), *[[Yeh Pyar Na Hoga Kam|উয়ে পেয়ার না হোগা কাম]]* (২০০৯) এবং *[[Meethi Choori No 1|মীথি চোরি ন. ১]]* (২০১০) ইত্যাদি ধারাবাহিকে অভিনয় করেছেন।।

## টেলিভিশন

## চলচ্চিত্রের তালিকা

## পুরস্কার এবং মনোনয়ন

### অন্যান্য সম্মান
* ২০১৩: iTimes's No. 12 Most Desirable Woman of 2012.

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

*
*

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:হিমাচল প্রদেশের অভিনেত্রী
বিষয়শ্রেণী:বিলাসপুর, হিমাচল প্রদেশের ব্যক্তিত্ব
বিষয়শ্রেণী:চণ্ডীগড়ের অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:জি সিনে পুরস্কার বিজয়ী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:বিলাসপুর, হিমাচল প্রদেশের ব্যক্তি
বিষয়শ্রেণী:পাঞ্জাবি নারী
বিষয়শ্রেণী:স্ক্রিন পুরস্কার বিজয়ী
অসিন

**অসিন থত্তুমকাল** () (জন্ম: অক্টোবর ২৬, ১৯৮৫) যিনি **অসিন** নামে সর্বাধিক পরিচিত, একজন সাবেক ভারতীয় অভিনেত্রী এবং ভরতনাট্যম-এ বিশেষভাবে প্রশিক্ষিত নৃত্যশিল্পী। তিনি দক্ষিণ ভারতীয় চলচ্চিত্র শিল্পের মাধ্যমে নিজের অভিনয়জীবন শুরু করেন, তবে বর্তমানে বলিউডের চলচ্চিত্রে তার উপস্থিতি বেশি পরিলক্ষিত। এই অভিনেত্রী আটটি ভাষায় কথা বলতে পারেন, এবং নিজের চলচ্চিত্রে ডাবিং নিজেই করেন।

## চলচ্চিত্রের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কালাইমামানি পুরস্কার প্রাপক
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কোচির অভিনেত্রী
বিষয়শ্রেণী:আন্তর্জাতিক তামিল চলচ্চিত্র পুরস্কার বিজয়ী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
সপ্তগাঁও আদর্শ উচ্চ বিদ্যালয়

**সপ্তগাঁও আদর্শ উচ্চ বিদ্যালয়** বাংলাদেশের নোয়াখালীর জেলার চাটখিল উপজেলার একটি মাধ্যমিক স্তরের শিক্ষাপ্রতিষ্ঠান।  বিদ্যালয়টিতে বিজ্ঞান ও বাণিজ্য - এই দুই বিভাগে শিক্ষা কার্যক্রম পরিচালিত হয়।

## অবস্থান
এই বিদ্যালয়টি চট্টগ্রাম বিভাগের নোয়াখালীর জেলার চাটখিল উপজেলার সপ্তগাঁও গ্রামে অবস্থিত।

## ইতিহাস
চাটখিল উপজেলার রুদ্ররামপুর গ্রামের শিক্ষক এম আবু তাহের অত্র এলাকার শিশুদের কথা চিন্তা করে এই বিদ্যালয়টি প্রতিষ্ঠা করেন। চাঁদপুর, রুদ্ররামপুর, মনোহরপুর, মুরাইম, মুটকী, ইসলামপুর ও মানিকপুর - এই সাতটি গ্রামের শিক্ষার্থীদের কথা বিবেচনা করে বিদ্যালয়টির নামকরণ করা হয় 'সপ্তগাঁও আদর্শ উচ্চ বিদ্যালয়'; তবে বর্তমানে দেশের বিভিন্ন জেলার শিক্ষার্থীরাও উন্নত জ্ঞান লাভের তাগিদে এখানে এসে পড়াশোনা করে। বিদ্যালয়ে ছাত্রবাস থাকায় দূর থেকে আগত শিক্ষার্থীরা ছাত্রাবাসে থেকে পড়াশুনা করার সুযোগ পায়।

## অবকাঠামো
বিদ্যালয়ে দুইটি দ্বিতল ভবন সহ একটি একতলা বিশিষ্ট ভবন ও সুবিশাল অডিটোরিয়াম রয়েছে। দুই ভবনের দ্বিতীয়তলা ছাত্রাবাস হিসেবে ব্যবহৃত হয়। মাঠের পশ্চিম দিকে রয়েছে শহীদ মিনার ও বিস্তৃত ফুল বাগান। তাছাড়া এই বিদ্যালয়ে প্রায় ১৫,০০০ বই সংবলিত সুবিশাল একটি ‘লাইব্রেরি’ রয়েছে। পত্রপত্রিকা পড়ার ব্যবস্থা রয়েছে। এছাড়াও দূরের শিক্ষার্থীদের জন্য রয়েছে দুইটি আবাসিক হোস্টেল।

## শিক্ষার্থী
বিদ্যালয়ের প্রায় ১৫০০ জন ছাত্র-ছাত্রী রয়েছে। শিক্ষাবছর জানুয়ারি থেকে শুরু হয়।

## সহশিক্ষা কার্যক্রম
* বিভিন্ন ক্লাবঃ স্কাউটিং, বিতর্ক ক্লাব, কুইজ ক্লাব, অঙ্কন ক্লাব, বিজ্ঞান ক্লাব, ইংলিশ ক্লাব।
* শিক্ষামূলক ছবি প্রদর্শনী, সেমিনার আয়োজন।

## তথ্যসূত্র

বিষয়শ্রেণী:নোয়াখালী জেলার বিদ্যালয়
বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
সারিকা সাবরিন

**সারিকা সাবরিন** (জন্ম: ২৭ জানুয়ারি ১৯৯২, ঢাকা)  বাংলাদেশের একজন জনপ্রিয় মডেল ও অভিনেত্রী।  ২০০৮ সালে মডেলিং এর মাধ্যমে মিডিয়ায় পদার্পণ করেন।  ক্যারিয়ারের শুরু থেকে বেশ কিছু বিজ্ঞাপনে মডেল হিসেবে কাজ করেছেন। তিনি টিভি নাটকেও অভিনয় করেছেন।

## প্রাথমিক জীবন
সারিকার জন্ম ১৯৯২ সালের ২৭ জানুয়ারি ঢাকায়।  শফিয়ার রহমান ও রোজী রহমানের ঘরে। তার বাবা একজন ব্যাংকের নির্বাহী ভাইস প্রেসিডেন্ট এবং মাতা ইংরেজি মাধ্যমিক স্কুল শিক্ষক। তার প্রথম জীবনে, তিনি একজন পাইলট হওয়ার স্বপ্ন দেখেছিলেন। কিন্তু তার বন্ধুরা তাকে মডেলিংয়ে ক্যারিয়ার গড়তে উৎসাহিত করেছিল। তিনি স্কুলে র‍্যাম্প মডেলিং শুরু করেন। কিন্তু তার বাবা-মা এটি পছন্দ করেননি। তারপর তিনি অধ্যয়নের উদ্দেশ্যে ঢাকায় আসেন।

## কর্মজীবন
সারিকা  আশুতোষ সুজন পরিচালিত  ক্যামেলিয়া নাটকের মাধ্যমে  তার কর্মজীবন শুরু করেন। তিনি বাংলালিংক টেলিযোগাযোগ ব্র্যান্ড দূত ছিলেন। সাবরিনের প্রথমবারের মতো  বিজ্ঞাপনে করার সুযোগ অমিতাভ রেজা চৌধুরীর কাছ থেকে এসেছিল, যা অ্যারোমেটিক বিউটি সোপের  বিজ্ঞাপন ছিল। বিজ্ঞাপনটি ২০০৮ সালে প্রচারিত হয়েছিল এবং সমালোচকদের দ্বারা সেরা  মডেল বিভাগে বাচসাস পুরস্কার অর্জন করেছিলেন। সেই প্রারম্ভিক সাফল্যের পর তিনি সিঙ্গার এবং অ্য়ারোমেটিক এর ব্র্যান্ড এম্ব্যাসডর হয়ে ওঠেন। এরপর তিনি ওয়ালটন এবং কেয়া ব্র্যান্ড এম্ব্যাসেডর হন। তিনি নিয়মিত বাংলালিংকের সাথে কাজ করেন। তিনি বাংলালিংক এর বারোটি বিজ্ঞাপনে অভিনয় করেছেন। এছাড়া তিনি প্রাণ, আমিন জুয়েলারী, এলিট মেহেদী ও ওয়ালটন বিজ্ঞাপনে মডেল হিসাবে অভিনয় করেছিলেন।

## অভিনীত অনুষ্ঠান

### নাটকসমূহ

## টেলিভিশন টক শো

## বিজ্ঞাপন
* বাংলালিংক

## ব্যক্তিগত জীবন
২০১৪ সালের ১২ আগস্ট  সারিকা একজন ব্যবসায়ী মাহিম করিমকে বিয়ে করেন। তাদের একটি মেয়ে হয়। তাদের বিচ্ছেদের পর ২০২২ সালের ২ ফেব্রুয়ারিতে তিনি বি আহমেদ রাহীর সাথে বিবাহ বন্ধনে আবদ্ধ হন। 

## পুরস্কার ও মনোনয়ন
;টেলিভিশন রিপোর্টার্স অ্যাসোসিয়েশন অব বাংলাদেশ পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:চট্টগ্রাম জেলার অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
মুড়াপাড়া ইউনিয়ন

** মুড়াপাড়া ইউনিয়ন** বাংলাদেশের নারায়ণগঞ্জ জেলার রূপগঞ্জ উপজেলার একটি ইউনিয়ন। এটি শীতলক্ষা নদীর তীরে গড়ে উঠেছে। বর্তমান 
চেয়ারম্যান তোফায়েল আহাম্মেদ আলমাস।

## ইতিহাস
মুড়াপাড়া  তেমন কোন ইতিহাস খুজে পাওয়া না গেলেও মুড়াপাড়ায় দুজন জমিদারের নাম জড়িয়ে আছে। তারা হলেন হরেন্দ্র নারায়ন ব্যাণার্জি এবং জ্ঞানেন্দ্র নারায়ন ব্যানার্জী। তারা ১৯০৪ সালের এর আগে এখানে জমিদারীর গোড়পত্তন করেন। এই এলাকায় তারা বিশাল জমিদার বাড়ি নির্মাণ করেন। যা বর্তমানে মুড়াপাড়া জমিদার বাড়ী নামে পরিচিত। তারা বেশ কিছু মন্দির ও নির্মাণ করেন এই এলাকায়। বেড়ানোর জন্য মুড়াপাড়া চমৎকার একটি জায়গা। মুড়াপাড়া জমিদার বাড়িটি স্থাপনার কাজ ১৭৮৯ সালে রাজা রাম রতন ব্যানার্জী নামের ততকালীন হিন্দু রাজা শুরু করেন প্রাসাদটির নির্মাণ কাজ শেষ হতে প্রায় ১০ বছর লেগে যায় ১৭৯৯ সালের কিছু পূর্বে জমিদার বাড়িটির নির্মাণ কাজ শেষ হয়। এই এলাকায় তারা প্রায় ১৩০ বছরেরও বেশি সময় ধরে রাজত্ব করেন।

## জনপরিসংখ্যান
এর আয়তন ২১৪৫ একর, জনসংখ্যা ৫৮,২০০ জন(প্রায়) এবং গ্রামের সংখ্যা ২৭টি।

## শিক্ষা
মুড়াপাড়া ইউনিয়নে সরকারী প্রাথমিক বিদ্যালয় ৮টি, বেসরকারী প্রাথমিক বিদ্যালয় ২টি, মাধ্যমিক বিদ্যালয় ২টি, মাদ্রাসা ৯টি, কলেজ ১টি এবং লাইব্রেরী ১টি।

বিষয়শ্রেণী:রূপগঞ্জ উপজেলার ইউনিয়ন
অমর জেলিফিস

**অমর জেলিফিস** (; *টুরিটোসিস ডোরনি*) জেলিফিসের একটি প্রজাতি। ছোট ছোট এই জেলিফিস জৈবিকভাবে অমর এবং ভূমধ্য সাগর ও জাপান-এর জলে পাওয়া যায়। এটিই জানামতে এমন একমাত্র প্রাণীর উদাহরণ যা যৌন পূর্ণতাপ্রাপ্তির পর নিজেকে সম্পূর্ণভাবে একটি যৌন অপূর্ণাঙ্গ, ঔপনিবেশিক পর্যায়ে রূপান্তরিত করার ক্ষমতা রাখে।

অধিকাংশ অন্যান্য হাইড্রাজোনদের মতো অমর জেলিফিস প্লানুলা নামে পরিচিত স্বাধীন-সাঁতুরে ক্ষুদ্র শুককীট হিসাবে তাদের জীবন শুরু করে। এই প্লানুলাগুলি থিতিয়ে পড়ে সমুদ্রের তলের সাথে সংযুক্ত হয় এবং পলিপ এর একটি উপনিবেশ তৈরি করে। এই পলিপগুলি ব্যাপকভাবে শাখা-প্রশাখাপূর্ণ একটি বিন্যাস গঠন করে যা সাধারণত অন্যান্য বেশিরভাগ জেলিফিস প্রজাতির মধ্যে দেখা যায় না। মেডুসি নামে পরিচিত জেলিফিস তারপর পলিপ থেকে কুঁড়ি নিঃস্বরনের মাধ্যমে মুক্ত সাঁতুরে জীবন পায় এবং এক সময় যৌন পরিপক্কতা লাভ করে। যৌন পরিপক্ব অবস্থায় তারা খুব দ্রুত অন্য প্রজাতির জেলিফিস শিকার করে। সমস্ত পলিপ এবং একটি নির্দিষ্ট প্লানুলা থেকে উদ্ভূত সকল জেলিফিস জেনেটিকভাবে অভিন্ন ক্লোনস হয়। একটি "অমর জেলিফিস" যখন পরিবেশগত চাপ বা শারীরিক অচলবস্থার সম্মুখীন হয় অথবা, অসুস্থ বা বয়স্ক হয়ে পড়ে, এটি তখন নিজেকে পলিপ পর্যায়ে রূপান্তরিত করে একটি নতুন পলিপ উপনিবেশ বিরচন করতে পারে। কোষ উন্নয়ন প্রক্রিয়া, ট্রান্সডিফারেন্সিয়েশন-এর মাধ্যমে এটি সম্ভব হয় যা কোষের ডিফারেন্সিয়েটেড অবস্থার পরিবর্তিত করে নতুন ধরনের কোষে রূপান্তরিত করে।

তাত্ত্বিকভাবে, অনির্দিষ্টকাল ধরে এবং কার্যকরভাবে এই প্রক্রিয়া চলতে পারে বলে "অমর জেলিফিস" জৈবিকভাবে অমর। প্রকৃতিতে, অধিকাংশ অমর জেলিফিস শিকারের বশীভূত হয় বা রোগের কারণে মেডুসা পর্যায় থেকে পপিপ অবস্থায় পরিবর্তন হতে পারে না।

"অমর জেলিফিস"-কে পূর্বে *[[Turritopsis nutricula|T. nutricula]]* হিসাবে শ্রেণীবদ্ধ করা হয়েছিলো।

## তথ্যসূত্র

## আরো পড়ুন
* .
* 

## বহিঃসংযোগ

* Cheating Death: The Immortal Life Cycle of ''Turritopsis''
* Telomerase activity is not related to life history stage in the jellyfish Cassiopea sp.
* 
* Scientists are Close to Finding a Way to be Immortal
* 
* 

বিষয়শ্রেণী:অ্যান্থোমেডুসি
বিষয়শ্রেণী:অমরত্ব
সনি পিকচার্স ক্লাসিকস

**সনি পিকচারস্ ক্লাসিকস** () এটি একটি স্বাধীন চলচ্চিত্র। ১৯৯২ সালের পহেলা জানুয়ারি এটি গঠন করা হয়।

সনি পিকচার ক্লাসিকের স্বল্পদৈর্ঘ্য চলচ্চিত্র নির্মাণের ইতিহাসে যুক্তিসঙ্গত বিনিয়োগ করার ক্ষেত্রে বিশেষ খ্যাতি রয়েছে।

## নির্বাচিত প্রকাশ

### ১৯৯২
* *ড্যানজন*
* *[[Howards End (film)|হাওয়ার্ডস এন্ডস]]*
* *[[Indochine (film)|ইনডোসিন]]*
* *[[Van Gogh (1991 film)|ভ্যান গখ]]*

### ১৯৯৩
* *[[ফেয়ারওয়ে, সো ক্লোজ!]]*
* *[[Orlando (film)|অর্লান্ডো]]*
* *[[দ্যা স্টোরি অব কুই জু]]*

## তথ্যসূত্র

## বহিঃসংযোগ
* 

বিষয়শ্রেণী:হলিউড চলচ্চিত্র কোম্পানি
বিষয়শ্রেণী:সনি পিকচার্স এন্টারটেইনমেন্ট
বিষয়শ্রেণী:সনির সহযোগী প্রতিষ্ঠান
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:লস অ্যাঞ্জেলেস ভিত্তিক কোম্পানি
বিষয়শ্রেণী:নিউইয়র্ক সিটি ভিত্তিক কোম্পানি
বিষয়শ্রেণী:১৯৯২-এ প্রতিষ্ঠিত মার্কিন কোম্পানি
পোপ ষোড়শ বেনেডিক্ট

**পোপ এ্যামিরেটাস ষোড়শ বেনেডিক্ট** (; ; জন্ম: *য়োজেফ আলৈজিউস রাৎসিঙার*; ; ১৬ এপ্রিল ১৯২৭ – ৩১ ডিসেম্বর ২০২২) খ্রিস্ট ধর্মীয় ক্যাথেলিক সম্প্রদায়ের সর্ব্বোচ্চ ধর্মগুরু পোপ হিসাবে ২০০৫ সাল থেকে ২০১৩ সালে পদত্যাগ করার পূর্ব পর্যন্ত দায়িত্ব পালন করেন। ১৪১৫ সালে ত্রয়োদশ গ্রেগরির পর প্রথম ব্যক্তি, যিনি মৃত্যুর আগেই পোপের দায়িত্ব ছেড়েছিলেন। পোপ দ্বিতীয় জন পল-এর মৃত্যুর পর ২০০৫ সালের ১৯ এপ্রিল তিনি পোপ নির্বাচিত হন এবং ২৪ এপ্রিল ২০০৫ সালের ২৪ এপ্রিল তারিখ অভিষিক্ত হন।

তিনি ২০২২ সালের ৩১ ডিসেম্বর মারা যান।

## তথ্যসূত্র

## বহি:সংযোগ

বিষয়শ্রেণী:পোপ
বিষয়শ্রেণী:১৯২৭-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:রোমান ক্যাথলিক দার্শনিক
বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রোমান ক্যাথলিক লেখক
বিষয়শ্রেণী:২১শ শতাব্দীর পোপ
বিষয়শ্রেণী:২১শ শতাব্দীর জার্মান অ-কল্পকাহিনী লেখক
অ্যাডাম লিথ

**অ্যাডাম লিথ** (জন্ম: ২৫ সেপ্টেম্বর, ১৯৮৭) উত্তর ইয়র্কশায়ারের হুইটবি এলাকায় জন্মগ্রহণকারী ইংরেজ ক্রিকেটার। বামহাতি উদ্বোধনী ব্যাটসম্যান হিসেবে ২০১৫ থেকে ইংল্যান্ড ক্রিকেট দলে প্রতিনিধিত্ব করছেন। ঘরোয়া প্রথম-শ্রেণীর ক্রিকেটে ইয়র্কশায়ার কাউন্টি ক্রিকেট ক্লাবে খেলছেন। এছাড়াও ইংল্যান্ডের অনূর্ধ্ব-১৯ দলে খেলেছেন তিনি।

## কাউন্টি ক্রিকেট
২০০৬ সালে প্রো৪০ প্রতিযোগিতায় ইয়র্কশায়ারের পক্ষে অভিষেক ঘটে তার। এরপর মে, ২০০৭ সাল থেকে ইয়র্কশায়ার ক্রিকেট ক্লাবে প্রথম-শ্রেণীর ক্রিকেটে প্রতিনিধিত্ব করছেন। অভিষেক খেলায় প্রতিপক্ষ দল ছিল লাফবোরা ইউসিসিই। অনূর্ধ্ব-১৬ দলের পক্ষে দক্ষিণ আফ্রিকা, অনূর্ধ্ব-১৯ দলের পক্ষে মালয়েশিয়া, ভারত ও পাকিস্তানের বিপক্ষে অংশগ্রহণ করেন।

২০০৮ সালে কাউন্টি চ্যাম্পিয়নশীপে ৬৪৫ রান তোলেন ও বর্ষসেরা ইয়র্কশায়ার সিসিসি তরুণ খেলোয়াড়ের পুরস্কার পান। এ মৌসুম শেষে তিন বছর মেয়াদে ইয়র্কশায়ারের সাথে চুক্তিবদ্ধ হন। ২০০৯ সালে গ-শ্রেণীভূক্ত খেলোয়াড়রূপে মনোনীত হন। ২০১০ সালে ইয়র্কশায়ার দলের প্রধান খেলোয়াড় হিসেবে চিহ্নিত হন। ঐ বছরে প্রথম-খেলোয়াড়রূপে এক হাজার রানের কোটা স্পর্শ করেন। ২৪ আগস্ট, ২০১০ তারিখে কাউন্টির পক্ষে ক্যাপ পান। জুলাই, ২০১২ সালে গ্রেস রোডে অনুষ্ঠিত কাউন্টি চ্যাম্পিয়নশীপের খেলায় লিচেস্টারশায়ারের বিপক্ষে খেলায় প্রথম ইয়র্কশায়ার ব্যাটসম্যানরূপে দুই শতাধিক রান সংগ্রহ করে কাউন্টি রেকর্ড গড়েন। তিনি ইনিংসের পুরোটা সময়ই ব্যাটিং করেন। এছাড়াও প্রথম-শ্রেণীর ক্রিকেটে নিজস্ব সেরা অপরাজিত ২৪৮* রান তোলেন।

## খেলোয়াড়ী জীবন
মার্চ, ২০১৫ সালে ওয়েস্ট ইন্ডিজ সফরের জন্য ক্যাপবিহীন অবস্থায় ইংল্যান্ডের টেস্ট দলে অন্তর্ভুক্ত হন। কিন্তু জোনাথন ট্রটকে প্রাধান্য দেয়ায় কোন টেস্টে অংশগ্রহণের সুযোগ পাননি তিনি। অতঃপর মে, ২০১৫ সালে সফরকারী নিউজিল্যান্ডের বিপক্ষে টেস্ট অভিষেক ঘটে তার। লর্ডসে অনুষ্ঠিত ঐ খেলায় তিনি প্রথম বলেই প্রথম টেস্ট রান করার গৌরব অর্জন করেন। কিন্তু উভয় ইনিংসেই (৭, ১২) তিনি যথেষ্ট রান তুলতে ব্যর্থ হন। তাস্বত্ত্বেও দল ১২৪ রানে বিজয়ী হয়ে সিরিজে ১-০ ব্যবধানে এগিয়ে যায়। দ্বিতীয় টেস্টের প্রথম ইনিংসে ১০৭ রান করে দলের সর্বোচ্চ রান সংগ্রহকারী হন ও প্রথম টেস্ট সেঞ্চুরি করেন। দ্বিতীয় ইনিংসে তিনি ২৪ রান তোলেন। ঐ খেলায় ইংল্যান্ড ১৯৯ রানে পরাজিত হয়। ফলে সিরিজটি ১-১ ব্যবধানে ড্রয়ে পরিণত হয়। জুলাই, ২০১৫ সালে কার্ডিফের সোফিয়া গার্ডেনসে তার অ্যাশেজে অভিষেক ঘটে। অ্যালাস্টেয়ার কুকের সাথে তিনি ব্যাটিং উদ্বোধনে নামেন।

## আন্তর্জাতিক সেঞ্চুরি
### টেস্ট

## তথ্যসূত্র

## আরও দেখুন
* ইংল্যান্ড ক্রিকেট দল
* উইজডেন বর্ষসেরা ক্রিকেটার
* ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর

## বহিঃসংযোগ
* 
* 

বিষয়শ্রেণী:ইংরেজ ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:পার্থ স্কর্চার্সের ক্রিকেটার
বিষয়শ্রেণী:মুলতান সুলতান্সের ক্রিকেটার
পোপ দ্বিতীয় জন পল

**পোপ সেইন্ট দ্বিতীয় জন পল** (; ;) জন্ম: *Karol Józef Wojtyła* (; ১৮ মে ১৯২০ - ২ এপ্রিল ২০০৫) ছিলেন খ্রিস্ট ধর্মীয় রোমান ক্যাথলিক সম্প্রদায়ের সর্ব্বোচ্চ ধর্মগুরু পোপ।

## টীকা

## তথ্যসূত্র

## বহিঃসংযোগ

বিষয়শ্রেণী:১৯২০-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:পোপ
বিষয়শ্রেণী:গুলি খেয়ে বেঁচে যাওয়া
বিষয়শ্রেণী:রোমান ক্যাথলিক দার্শনিক
বিষয়শ্রেণী:কংগ্রেশনাল স্বর্ণ পদক প্রাপক
বিষয়শ্রেণী:জীবাণুদূষণে মৃত্যু
বিষয়শ্রেণী:জাগিলোনিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্নায়ুযুদ্ধের ব্যক্তি
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:টাইম সাময়িকীর বর্ষসেরা ব্যক্তি
বিষয়শ্রেণী:২০শ শতাব্দীর পোপ
বিষয়শ্রেণী:২১শ শতাব্দীর পোপ
ওয়েব অনুসন্ধান ইঞ্জিন

[থাম্ব|upright=1.35|একটি অন্তর্জাল ভিত্তিক ছবি অনুসন্ধানে [চন্দ্রগ্রহণ অনুসন্ধানের ফলাফল।]]
**ওয়েব সার্চ ইঞ্জিন** বা **আন্তর্জাল অনুসন্ধান ব্যবস্থা** হল ওয়ার্ল্ড ওয়াইড ওয়েব বা আন্তর্জালের দুনিয়াতে যেকোনো তথ্য বা ছবি খুঁজে বের করার প্রযুক্তি মাধ্যম। অনুসন্ধান ইঞ্জিনের মাধ্যমে বিভিন্ন ওয়েবসাইট থেকে তথ্য সংগ্রহ করে প্রদর্শন করা হয়ে থাকে।
ওয়েব সার্চ ইঞ্জিন ক্রোলার বট এর মাধ্যমে তথ্য সংগ্রহ করে।

## ইতিহাস
ইন্টারনেট অনুসন্ধান ইঞ্জিনের যাত্রা শুরু হয় ১৯৯০ সালের ডিসেম্বর মাসে। অবশ্য এর আগে ১৯৮৬ সালে হিউলেট প্যাকার্ড প্রতিষ্ঠান কর্তৃক প্রথম অনুসন্ধান ইঞ্জিন আবিষ্কৃত হয়। ১৯৯৪ সালে চালু হয় প্রথম পূর্ণ টেক্সট ওয়েব অনুসন্ধান ইঞ্জিন ওয়েবক্রলার।
## ওয়েব অনুসন্ধান ইঞ্জিন যেভাবে কাজ করে
ওয়েব সার্চ ইঞ্জিন মূলত তিনটি ধাপে কাজ করে:

### 1. ক্রলিং (Crawling)
সার্চ ইঞ্জিনের ওয়েব ক্রলার (bots/spiders) ইন্টারলিঙ্ক অনুসরণ করে নতুন ক

### 2. ইনডেক্সিং (Indexing)
ক্রলার দ্বারা সংগ্রহ করা ওয়েবপেজের তথ্য সার্চ ইঞ্জিনের ডাটাবেসে সংরক্ষণ (indexing) করাওয়েবপেজের টেক্সট, কীওয়ার্ড, ইমেজ, ভিডিও, মেটাডাটা ইত্যাদি বিশ্লেষণ করে এবং কোন কোন পৃষ্ঠাগুলো কোন কীওয়ার্ডের জন্য র‍্যাংক করতে পারে তা নির্ধারণ করে।

### 3. র‍্যাংকিং (Ranking) ও সার্চ রেজাল্ট প্রদর্শন
যখন কেউ সার্চ করে, তখন সার্চ ইঞ্জিন তার ইনডেক্স থেকে সবচেয়ে প্রাসঙ্গিক ও মানসম্পন্ন পৃষ্ঠাগুলো অ্যালগরিদমের মাধ্যমে র‍্যাংক করে এবং সার্চ রেজাল্ট পৃষ্ঠায় (SERP) দেখায়। র‍্যাংকিং নির্ধারণে বিভিন্ন ফ্যাক্টর কাজ করে, যেমন:

* কনটেন্টের প্রাসঙ্গিকতা (Relevance)
* ব্যাকলিংক ও অথরিটি (Backlinks & Authority)
* পেজের লোড স্পিড ও ইউজার এক্সপেরিয়েন্স (UX)
* মোবাইল ফ্রেন্ডলিনেস
* সার্চ ইন্টেন্ট ম্যাচিং

## অনুসন্ধান ইঞ্জিনের তালিকা

## তথ্যসূত্র

বিষয়শ্রেণী:ইন্টারনেট অনুসন্ধান ইঞ্জিন
বিষয়শ্রেণী:ইন্টারনেটের ইতিহাস
বিষয়শ্রেণী:ইন্টারনেট পরিভাষা
বিষয়শ্রেণী:ওয়ার্ল্ড ওয়াইড ওয়েব
বিষয়শ্রেণী:ইন্টারনেট
বিষয়শ্রেণী:কানাডীয় উদ্ভাবন
বনি শাইবা

**বনি শাইবা** (আরবি: **Banī Shaybah بني شيبه**) একটি আরব গোত্র। কাবার চাবি এই গোত্রের তত্ত্বাবধানে থাকে।

মুহাম্মদ  এর নবুওয়তের পূর্ব থেকে বনি শাইবা গোত্রের কাছে কাবার চাবি রাখা হত। মক্কা বিজয়ের পর তিনি (মুহাম্মদ ) বনি শাইবা গোত্রকে চাবির রক্ষণাবেক্ষণের দায়িত্বে বহাল রাখেন। তিনি হাশরের দিন পর্যন্ত তাদের এই দায়িত্ব দেন এবং বলেন যে অত্যাচারী ছাড়া কেউ তাদের কাছ থেকে কাবার চাবি ছিনিয়ে নেবে না। ২০২৪ সালের জুন মাস থেকে বর্তমান কাবার চাবি এই পরিবারর ড.আব্দুল ওয়াহাব বিন জিয়ান আল শাইবির নিকট

## তথ্যসূত্র

## বহিঃসংযোগ
* Article with a photo of the Kaaba key and lock at *[[Arab News]]*

বিষয়শ্রেণী:মক্কা
বিষয়শ্রেণী:কাবা
বিষয়শ্রেণী:আরবের গোত্র
বিষয়শ্রেণী:সৌদি আরবের গোত্র
ভক্তিবেদান্ত বুক ট্রাস্ট

thumb|300px|বিবিটি-র প্রকাশিত বিভিন্ন বই ​

**ভক্তিবেদান্ত বুক ট্রাস্ট (বিবিটি)** () কৃষ্ণ ও দর্শন, ধর্ম এবং ভারতের গৌড়ীয় বৈষ্ণব ঐতিহ্য-সংস্কৃতি বিষয়ক বইয়ের বৃহত্তম প্রকাশনা। এটি আন্তর্জাতিক কৃষ্ণ ভাবনামৃত সংঘের (ইসকন) প্রতিষ্ঠাতা-আচার্য অভয়চরণারবিন্দ ভক্তিবেদান্ত স্বামী প্রভুপাদ কর্তৃক ১৯৭২ সালে প্রতিষ্ঠিত হয়। এছাড়াও এটি ব্যাক টু গডহেড নামে ইংরেজি, হিন্দি, মারাঠি, বাংলা, ইতালীয়, হাঙ্গেরীয়, এবং অন্যান্য ভাষায় একটি পত্রিকা প্রকাশ করে থাকে। এটি একটি অলাভজনক সংগঠন যা ইসকন থেকে স্বতন্ত্র।

## আরও দেখুন
* রাশিয়ায় ভগবত গীতা বিচার

## তথ্যসূত্র

## বহিঃসংযোগ
* The Bhaktivedanta Book Trust (the BBT corporate site)

বিষয়শ্রেণী:আন্তর্জাতিক কৃষ্ণভাবনামৃত সংঘের মিডিয়া
বিষয়শ্রেণী:আন্তর্জাতিক কৃষ্ণভাবনামৃত সংঘের সংগঠন
বিষয়শ্রেণী:হিন্দু শিক্ষা
বিশখালী নদী

**বিশখালী নদী** বা **বিষখালী নদী** বাংলাদেশের দক্ষিণ-পশ্চিমাঞ্চলের ঝালকাঠি ও  বরগুনা জেলার একটি নদী।  নদীটির দৈর্ঘ্য ১০৫ কিলোমিটার, গড় প্রস্থ ৭৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিশখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬০।

## প্রবাহ
বিশখালী নদীটি ঝালকাঠি জেলার ঝালকাঠি সদর উপজেলার গাবখান ধানসিঁড়ি ইউনিয়ন এলাকায় প্রবহমান সুগন্ধা নদী হতে উৎপত্তি লাভ করেছে। অতঃপর এই নদীর জলধারা রাজাপুর, কাঁঠালিয়া ও বেতাগী উপজেলা অতিক্রম করে বরগুনা জেলার পাথরঘাটা উপজেলার পাথরঘাটা ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

## বিবরণ
বিশখালী নদীটি অত্যন্ত খরস্রোতা নদী। ঝালকাঠি জেলায় এসে নদীটি বড় বাঁক নিয়ে বরগুনা জেলার মধ্যভাগ দিয়ে প্রবাহিত হয়ে বঙ্গোপসাগরে গিয়ে পড়েছে। গতিপথের প্রথম ৩০ কিমি এর গড় প্রস্থ হল ১ কিমি। পরবর্তি ৬৬ কিমি এই নদীর গড় প্রস্থ প্রায় ২ কিমি। এর গড় গভীরতা ১৬ মিটার। কাউখালি এবং গাবখান খালের মাধ্যমে মধুমতি এবং কচা নদীর পানি বিশখালী নদীতে প্রবাহিত হয়েছে। জোয়ারভাটা এই নদীতে সক্রিয়। সমুদ্রতটের খুব কাছে হওয়ায় এই নদীর পানিতে লবনাক্ততার অস্তিত্ব পাওয়া যায়। বিষখালীর দুইটি শাখা নদী খাকদোন ও বদনখালি খাল।

## তথ্যসূত্র

বিষয়শ্রেণী:ঝালকাঠি জেলার নদী
বিষয়শ্রেণী:বরগুনা জেলার নদী
বিষয়শ্রেণী:রাজাপুর উপজেলা
বিষয়শ্রেণী:বেতাগী উপজেলা
বিষয়শ্রেণী:কাঠালিয়া উপজেলা
জার্মেইন ব্ল্যাকউড

**জার্মেইন ব্ল্যাকউড** (জন্ম: ২০ নভেম্বর, ১৯৯১) জ্যামাইকায় জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন। ঘরোয়া ক্রিকেটে জ্যামাইকা ও জ্যামাইকা তালাওয়াসের পক্ষে খেলে থাকেন তিনি।

## খেলোয়াড়ী জীবন
১৬ জুন, ২০১৪ তারিখে পোর্ট অব স্পেনে অনুষ্ঠিত সফরকারী নিউজিল্যান্ডের বিপক্ষে ২য় টেস্টে অভিষেক ঘটে তার। ১৫ এপ্রিল, ২০১৫ তারিখে তিনি তার প্রথম টেস্ট সেঞ্চুরি করেন। সফরকারী ইংল্যান্ডের বিপক্ষে ওয়েস্ট ইন্ডিজের প্রথম ইনিংসে ২২০ বলে অপরাজিত ১১২* রান তোলেন।

## তথ্যসূত্র

## আরও দেখুন
* দীনেশ রামদিন
* ওয়েস্ট ইন্ডিজ ক্রিকেট দল
* ২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর

## বহিঃসংযোগ
* 

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:জ্যামাইকা তালাওয়াসের ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:জামাইকার ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
ব্যোমকেশ ফিরে এলো

***ব্যোমকেশ ফিরে এলো*** ২০১৪ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের তৃতীয় চলচ্চিত্র। এর আগের কিস্তিগুলো হল *ব্যোমকেশ বক্সী* (২০১০) ও *আবার ব্যোমকেশ* (২০১২)। চলচ্চিত্রটি শরদিন্দু বন্দ্যোপাধ্যায় রচিত বেণীসংহার রচনার উপর নির্মিত হয়েছে।

২০১৫ সালে ছবিটির সিক্যুয়েল *[[ব্যোমকেশ বক্সী (২০১৫-এর চলচ্চিত্র)|ব্যোমকেশ বক্সী]]* মুক্তি পায়। এতে ব্যোমকেশ চরিত্রে আবীর চট্টোপাধ্যায়ের বদলে যীশু সেনগুপ্ত অভিনয় করেন।

## শ্রেষ্ঠাংশে
*আবীর চট্টোপাধ্যায় - ব্যোমকেশ বক্সী
*শাশ্বত চট্টোপাধ্যায় - অজিত বন্দ্যোপাধ্যায়
*ঊষসী চক্রবর্তী - সত্যবতী
*বিশ্বজিৎ চক্রবর্তী - বেনীমাধব চক্রবর্তী
*চন্দন সেন - অজয়
*লকেট চট্টোপাধ্যায় - আরতী
*কৌশিক সেন - গঙ্গাধর
*অঞ্জনা বসু - গায়ত্রী
*অঙ্কিতা চক্রবর্তী - মেদিনী 
*সম্পূর্ণা লাহিড়ী - লাবণী
*রাহুল ব্যানার্জী - সনৎ
*এনা সাহা - ঝিল্লী
*শুভ্র সৌরভ দাস - মকরন্দ

## তথ্যসূত্র

## বহিঃসংযোগ
*

বিষয়শ্রেণী:২০১৪-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:পরবর্তী কিস্তির চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
পুরা লেম্পুয়াং মন্দির কমপ্লেক্স

থাম্ব|পুরা লেম্পুয়াং মন্দির
ইন্দোনেশিয়ার বালি দ্বীপে অবস্থিত পুরা লেম্পুয়াং  মন্দিরটি একটি অসাধারণ স্থাপত্য কৃত্তি। এটি বালি দ্বীপের সব থেকে গুরুত্বপূর্ণ ৬ টি হিন্দু মন্দিরের একটি।বালির সংস্কৃতির গুরুত্বপূর্ণ অনুষঙ্গ হল এই মন্দিরটি। তবে এই মন্দিরে পৌঁছানো খুব সহজ নয়। মন্দিরে উঠতে হলে ১৭০০ সিঁড়ির ধাপ অতিক্রম করতে হয়।স্থানীয় ভাষায় এই মন্দিরকে 'হাজার সিঁড়ির মন্দির'ও বলে। একজন সবল মানুষের কমপক্ষে দুই ঘণ্টা সময় লাগে এই মন্দিরে উঠতে।

## মূল মন্দির কমপ্লেক্স
 
মুলত এই মন্দিরটি ৭ টি মন্দিররের সমন্বয়ে গঠিত একটি মন্দির কমপ্লেক্স। সমতল থেকে প্রায় ১০৫৮ মিটার উচুতে অবস্থিত এই মন্দির কমপ্লেক্স। মন্দিরে উঠতে তিনটি সিঁড়ি থাকলেও মাঝের সিঁড়িটি দর্শনার্থীদের জন্য নয়। মাঝের সিঁড়িটি মন্দিরের পুরোহিতদের জন্য সংরক্ষিত। 

মন্দির কমপ্লেক্সে পৌঁছে একটি সরু পথ অতিক্রম করে দ্বিতীয় মন্দির যাকে বলা হয় লেম্পুয়াং মদ্য মন্দির। এরপর লেম্পুয়াং বাজার অতিক্রম করলেই ৭ টি মন্দিরের মধ্যে সব থেকে সুন্দর এবং সব থেকে উচু লেম্পুয়াং লুহুর মন্দিরটি।  মন্দির টি শুধু তীর্থ ক্ষেত্র হিসেবেই বিখ্যাত নয় এঁর স্থ্যাপত্য কৃত্তি ভুবন মোহিনী। প্রতি বছর হাজার হাজার পর্যটক মন্দিরটি পরিদর্শনে আসেন। এই মন্দিরে বসে সূর্যোদয় এবং সূর্যাস্ত দেখতে প্রতিদিন ভিড় জমে ওঠে। 
## গুরুত্ব
এটি বালি দ্বীপের সব থেকে গুরুত্বপূর্ণ ৬ টি মন্দিরের একটি। কেউ কেউ ৬ টির জায়গাতে ৯ টি মন্দির হিসেবে আনেন। বালির সংস্কৃতির গুরুত্বপূর্ণ অনুষঙ্গ হল এই মন্দিরটি।
## পর্যটন
মন্দিরে প্রবেশ করার জন্য সবাইকে সারোং নামক বিশেষ পোশাক পরতে হয়। মন্দির কমপ্লেক্সে যে কোন ধরনের উচ্চ শব্দ নিশিদ্ধ। তাই সবাইকে কঠোর ভাবে নিরাবতা পালন করা বাধ্যতামূলক। মন্দিরে প্রবেশ করে পুণ্য পিপাসীরা পবিত্র জল গ্রহণ করতে পারেন। 
## তথ্যসূত্র

বিষয়শ্রেণী:ইন্দোনেশিয়ার হিন্দু মন্দির
বিষয়শ্রেণী:বালিয় মন্দির
কার্লোস ব্রাদওয়েট

**কার্লোস রিকার্ডো ব্রাদওয়েট** (; জন্ম: ১৮ জুলাই, ১৯৮৮) বার্বাডোসে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ব্যাটিংয়ের পাশাপাশি বোলিং করে থাকেন **কার্লোস ব্রাদওয়েট**।

## খেলোয়াড়ী জীবন
১১ অক্টোবর, ২০১১ তারিখে বাংলাদেশের বিপক্ষে তার টুয়েন্টি২০ আন্তর্জাতিকে অভিষেক ঘটে। সাত দিন পর ১৮ অক্টোবর, ২০১১ তারিখে একই দলের বিপক্ষে একদিনের আন্তর্জাতিক সিরিজে অভিষিক্ত হন তিনি।

২০১৫ সালে শ্রীলঙ্কা সফরে কোল্টস ক্রিকেট ক্লাব মাঠে শ্রীলঙ্কা বোর্ড সভাপতি একাদশের বিপক্ষে ৫৮ বলে ১১৩ রান তোলেন। ৫০ ওভারের প্রস্তুতিমূলক খেলায় দলীয় সংগ্রহ ১০৯/৭ হবার পর আন্দ্রে রাসেলের সাথে অষ্টম উইকেট জুটিতে ১৯৩ রান তোলে দলকে ৩১৮ রানে নিয়ে যেতে সহায়তা করেন।

২৬ ডিসেম্বর, ২০১৫ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে মেলবোর্ন ক্রিকেট গ্রাউন্ডে অনুষ্ঠিত দ্বিতীয় টেস্টে তার অভিষেক ঘটে।

## ২০১৬ আইসিসি বিশ্ব টুয়েন্টি২০
ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজ ক্রিকেট দলের অন্যতম সদস্য মনোনীত হন। চূড়ান্ত খেলায় ইংল্যান্ডের বিপক্ষে জয়ের জন্য শেষ ওভারে ১৯ রানের দরকার পড়লে প্রথম চার বলে চারটি ছক্কা হাঁকিয়ে দলের জয় নিশ্চিত করেন। এরফলে ওয়েস্ট ইন্ডিজ চার উইকেটের ব্যবধানে জয় পায় ও দ্বিতীয়বারের মতো শিরোপা জয় করে। এছাড়াও, প্রথম ওয়েস্ট ইন্ডিয়ান হিসেবে টুয়েন্টি২০ আন্তর্জাতিকে ধারাবাহিকভাবে চারটি ছক্কা হাঁকান।

## তথ্যসূত্র

## আরও দেখুন
* রন স্যাগার্স
* দীনেশ রামদিন
* ওয়েস্ট ইন্ডিজ ক্রিকেট দল
* ২০১৬ আইসিসি বিশ্ব টুয়েন্টি২০

## বহিঃসংযোগ
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:কম্বাইন্ড ক্যাম্পাসেস এন্ড কলেজেসের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
বিষয়শ্রেণী:সানরাইজার্স হায়দ্রাবাদের ক্রিকেটার
বিষয়শ্রেণী:জ্যামাইকা তালাওয়াসের ক্রিকেটার
বিষয়শ্রেণী:সিডনি সিক্সার্সের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:কেন্টের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:অ্যান্টিগুয়া হকসবিলসের ক্রিকেটার
আশরাফ আলী খান (বীর প্রতীক)

**আশরাফ আলী খান** (১৯৫৭ - ৩০ জুন, ২০২০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আশরাফ আলী খানের বাড়ি ময়মনসিংহ জেলার ঈশ্বরগঞ্জ উপজেলার চট্টিগ্রামে। তার বাবার নাম আবদুল মমিন খান মোজাহেদী এবং মায়ের নাম মরিয়ম খাতুন। তার স্ত্রীর নাম জীবুন্নাহার। এ দম্পতির তিন ছেলে।

## কর্মজীবন
প্রথম ইস্ট বেঙ্গল রেজিমেন্টের সৈনিক ছিলেন আশরাফ আলী খান। ১৯৭১ সালের ৩০ মার্চ যশোর সেনানিবাসে আক্রান্ত হন। এরপর তারা সেখান থেকে বেরিয়ে চৌগাছায় মিলিত হয়ে মুক্তিযুদ্ধে যোগ দেন। তিনি সিলেটের গৌরীপুর ছাড়াও কুড়িগ্রাম জেলার রৌমারী উপজেলার কোদালকাটি, কামালপুর যুদ্ধে অংশ নিয়েছেন।

## মুক্তিযুদ্ধে ভূমিকা
১৯৭১ সালের ২২ নভেম্বর সিলেটের কানাইঘাট এলাকা। অদূরে সুরমা নদী এবং তার দক্ষিণ তীরে গৌরীপুর। সেখানে অবস্থান নিল মুক্তিবাহিনীর একটি অগ্রবর্তী দল। এই দলে আছেন মুক্তিযোদ্ধা মো. আশরাফ আলী খান। এ দলে তিনি হেভি মেশিনগান চালক। কানাইঘাটে ছিল পাকিস্তান সেনাবাহিনীর ৩১ পাঞ্জাব রেজিমেন্টের আলফা কোম্পানি। তারা হঠাৎ তাদের ডিফেন্স পজিশন ছেড়ে গৌরীপুরে মুক্তিযোদ্ধাদের আক্রমণ করল। অতর্কিত এই আক্রমণে মুক্তিবাহিনীর অবস্থান বেশ নাজুক হয়ে পড়ল। প্রাথমিক বিপর্যয় কাটিয়ে মুক্তিযোদ্ধারা সাহসিকতা ও দৃঢ়তার সঙ্গে পাকিস্তানিদের আক্রমণ প্রতিহত করে যাচ্ছেন। চারদিকে গোলাগুলির তীব্র শব্দ। আর্তনাদ আর চিৎকার। আশরাফ আলী খান বীরত্বের সঙ্গে যুদ্ধ করছেন। মাঝেমধ্যে দেখছেন সহযোদ্ধাদের শহীদ ও আহত হওয়ার দৃশ্য। ক্রমে মুক্তিবাহিনীর হতাহতের সংখ্যা বেড়ে যাচ্ছে। একপর্যায়ে তাদের আলফা কোম্পানির কমান্ডার ক্যাপ্টেন মাহবুব শহীদ হলেন। ক্যাপ্টেন মাহবুব শহীদ হলে কমান্ডারের দায়িত্ব পালন করতে থাকেন লেফটেন্যান্ট লিয়াকত। তিনিও শত্রুর গুলিতে আহত হন। আশরাফ আলী নিজেও শত্রুর গুলিতে গুরুতরভাবে আহত হলেন। তার বুকে দুটি গুলি লাগে। সেদিন গৌরীপুরে ভয়াবহ যুদ্ধ সংঘটিত হয়। মুক্তিযোদ্ধারা নিজেদের ক্ষয়ক্ষতি উপেক্ষা করে দৃঢ়তার সঙ্গে পাকিস্তানিদের আক্রমণ শেষ পর্যন্ত প্রতিহত করেন। মুক্তিযোদ্ধারা গতানুগতিক সম্মুখযুদ্ধেও যে দক্ষ, তা সেদিন তারা স্বীয় শৌর্যবীর্য ও ত্যাগের মাধ্যমে প্রমাণ করেন। তাদের সাহস, মনোবল, বীরত্ব ও রণনৈপুণ্যের কাছে পাকিস্তানিরা হার মানতে বাধ্য হয়। পাকিস্তানিরা গৌরীপুর থেকে পালিয়ে আবার তাদের কানাইঘাট ডিফেন্সে অবস্থান নেয়। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:২০২০-এ মৃত্যু
বিষয়শ্রেণী:১৯৫৭-এ জন্ম
বাবর আলী

**বাবর আলী** একজন ভারতীয় ব্যক্তি যাকে বিবিসি বিশ্বের সর্বকনিষ্ঠ প্রধান শিক্ষক হিসেবে উপস্থাপন করে। বাবর আলীর জন্ম ভারতের পশ্চিবঙ্গের  মুর্শিদাবাদ জেলার বেলডাঙা থানার গঙ্গাপুর গ্ৰামে। বিদ্যালয় প্রতিষ্ঠার জন্য বিভিন্ন পুরস্কার অর্জন ছাড়াও ভারতের জাতীয় ও একটি রাজ্য শিক্ষা ব্যবস্থার পাঠ্যপুস্তকে তার জীবনী স্থান পেয়েছে।  

## ব্যক্তিগত জীবন ও ভ্রমণ
বাবর আলীর জন্ম পশ্চিমবঙ্গের মুর্শিদাবাদ জেলার বেলডাঙা থানার অন্তর্গত ভাবতা'র গঙ্গাপুর গ্রামে এক কৃষক পরিবারে ১৯৯৩ খ্রিস্টাব্দের ১৮ ই মার্চ। পিতার নাম মহম্মদ নাসিরউদ্দিন এবং মায়ের নাম বানুয়ারা বিবি।
বাবর বিভিন্ন দেশে আন্তর্জাতিক বিভিন্ন অনুষ্ঠানে বক্তব্য রেখেছেন। ২০১৬ সালে দ্বিতীয়বারের মত বাংলাদেশ ভ্রমণ করেন। সিলেট আর ঢাকার বিভিন্ন গুরুত্বপূর্ণ প্রাকৃতিক ও ঐতিহাসিক গুরুত্বপূর্ণ জায়গায় ঘুরে দেখেন সেই সময়ে।

## পুরস্কার ও সম্মাননা
২০০৯ সালে বিবিসির একটি প্রতিবেদনে মাত্র ৯ বছর বয়সে নিজস্ব বিদ্যালয় প্রতিষ্ঠাকারী বাবর আলীকে সারা বিশ্বের সামনে তুলে ধরা হয়। তারপর আরও অনেক প্রতিষ্ঠান ও সংবাদ মাধ্যম বাবর আলীকে নিয়ে প্রতিবেদন প্রকাশ করে।  ২০০৯ সালে  ভারতীয় সংবাদ মাধ্যম সিএনএন-আইবিএন বাবর আলীকে রিয়েল হিরোজ এওয়ার্ড কর্মসূচীর জন্য পুরস্কার প্রদান করে। এনডিটিভি বাবর আলীকে ইন্ডিয়ান অব দ্যা ইয়ার পুরস্কার প্রদান করে। 

## আনন্দ শিক্ষা নিকেতন
বাবর আলীর বয়স যখন মাত্র ৯ তখন যাত্রা শুরু হয় আনন্দ শিক্ষা নিকেতনের। বর্তমানে বিদ্যালয়টিতে ১০ম শ্রেণি পর্যন্ত শিক্ষা কার্যক্রম চলছে।  বিদ্যালয়টি পশ্চিমবঙ্গ মধ্য শিক্ষা পর্ষদের অনুমোদন পেয়েছে এবং বর্তমানে বিদ্যালয়টিতে প্রায় ৩০০ শিক্ষার্থী পড়াশোনা করছে। আর্থিকভাবে অসচ্ছল শিক্ষার্থীদের কল্যাণার্থে বিদ্যালয়ে বিনা বেতনে পাঠদান করা হয়। বর্তমানে পাঠদানরত শিক্ষকদের মধ্যে ৬ জন আনন্দ শিক্ষা নিকেতনের সাবেক শিক্ষার্থী।

বিদ্যালয়টি ২০০২ সাল থেকে বাবর আলীর পৈতৃক ভিটার উঠোনে প্লাস্টিকের ছাউনির নিচে পরিচালনা করা হতো ২০১৫ সাল পর্যন্ত। বর্তমানে ২০১৫ সালের অক্টোবর মাস থেকে বিদ্যালয়টি তিনতলা বিশিষ্ট আধুনিক ভবনে শঙ্কর পাড়া গ্রামে পরিচালিত হচ্ছে। এই বিদ্যালয় বর্তমানে প্রথম শ্রেণী থেকে অষ্টম শ্রেণী পর্যন্ত পাঠ্যদান করানো হয় সম্পূর্ণ বিনামূল্যে।

## উত্তরাধিকার
কর্ণাটক সরকার প্রথম বর্ষের প্রি-ইউনিভার্সিটি কোর্স (PUC)-এর নির্ধারিত ইংরেজি পাঠ্যবইতে বাবর আলির গল্প অন্তর্ভুক্ত করেছে। তার গল্প কেন্দ্রীয় মাধ্যমিক শিক্ষা বোর্ডের (CBSE) জন্য রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ (NCERT) দ্বারা প্রকাশিত দশম শ্রেণির মূল কোর্স বইতেও স্থান পেয়েছে। ভারতের প্রাক্তন রাষ্ট্রপতি শ্রী রামনাথ কোবিন্দ ২৫ জানুয়ারি ২০২০ সালে দেশবাসীর উদ্দেশ্যে দেওয়া তার ভাষণে বাবর আলি ও তার কাজের উল্লেখ করেছিলেন।

## তথ্যসূত্র

## বহিঃসংযোগ
* আনুষ্ঠানিক বাতায়ন

বিষয়শ্রেণী:জীবিত ব্যক্তি
বিষয়শ্রেণী:ভারতীয় শিক্ষাবিদ
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:কৃষ্ণনাথ কলেজের প্রাক্তন শিক্ষার্থী
বিষয়শ্রেণী:ভারতীয় বিদ্যালয়ের শিক্ষক
বিষয়শ্রেণী:পশ্চিমবঙ্গের শিক্ষাবিদ
আরাবিয়া ফেলিক্স

**আরাবিয়া ফেলিক্স** (আক্ষরিক অর্থে *সুখি আরব*; গ্রিক: *Eudaimon Arabia*) একটি ল্যাটিন নাম যা আরব উপদ্বীপের দক্ষিণ অংশ ইয়েমেনকে বোঝাতে পূর্ববর্তী ভূগোলবিদরা ব্যবহার করতেন।

## নাম
“সুখি আরব” শব্দের ল্যাটিন অনুবাদ “আরাবিয়া ফেলিক্স”। ফেলিক্স অর্থ উর্বর এবং একই সাথে সুখি। রোমানরা আরবকে তিনভাগে বিভক্ত করেছিল যার মধ্যে আরাবিয়া ফেলিক্স অন্যতম। বাকি অংশগুলো হল আরাবিয়া ডেসার্টা ও আরাবিয়া পেট্রাইয়া।

## বর্ণনা
আরব উপদ্বীপের দক্ষিণ পশ্চিম অংশে তুলনামূলক বেশি বৃষ্টিপাতের কারণে উপদ্বীপের বাকি অংশের তুলনায় বেশি সবুজ ছিল এবং উৎপাদনের ক্ষেত্রে তা সুবিধাজনক ছিল।

২৬ খ্রিষ্টপূর্বাব্দে সম্রাট অগাস্টাসের নির্দেশে আয়লিয়াস গালাস আরাবিয়া ফেলিক্সে সামরিক অভিযান চালান যাতে রোমানরা শেষপর্যন্ত পরাজিত হয়।

মসলার বাণিজ্যে আরাবিয়া ফেলিক্সের একচেটিয়া অধিকার, অভ্যন্তরীণ পণ্য এবং ভারত ও হর্ন অফ আফ্রিকা থেকে আমদানিকৃত দ্রব্যের ফলে এই অঞ্চল সমৃদ্ধশালী হয়ে উঠেছিল।

## তথ্যসূত্র

বিষয়শ্রেণী:আরব উপদ্বীপ
বিষয়শ্রেণী:মধ্যপ্রাচ্যের প্রাচীন নগর
বিষয়শ্রেণী:লাতিন শব্দ ও বাক্যাংশ
বিষয়শ্রেণী:ঐতিহাসিক অঞ্চল